Helsingin huippukokous 1997

Helsingin huippukokous 1997 (engl. Helsinki Summit 1997) oli Yhdysvaltojen presidentin Bill Clintonin ja Venäjän presidentin Boris Jeltsinin tapaaminen Helsingissä 20.–21. maaliskuuta 1997. Keskusteluissa käsiteltiin maailmanpoliittisia ongelmia, kuten Naton laajentumisen periaatteita ja aseistariisuntaa. Neuvottelut käytiin Suomen presidentin virka-asunnossa Mäntyniemessä.

Jeltsinin oli arveltu olleen huonossa kunnossa, ja siksi tapaamispaikaksi oli valittu Helsinki, jonne Venäjältä oli lyhyt matka. Maailmanjohtajien terveystilanne oli kuitenkin päinvastainen, sillä Clinton oli loukannut polvensa ennen matkaanlähtöä ja istui pyörätuolissa Jeltsinin vastaavasti ollessa hyväkuntoinen ja laihtunut.

 Katso myös 
 Luettelo Venäjän ja Yhdysvaltain välisistä huippukokouksista

Lähteet

Luokka:Huippukokoukset
Luokka:1997
Luokka:Suomen politiikka 1990-luvulla
Luokka:Helsingin tapahtumat
Luokka:Suomen ja Yhdysvaltain väliset suhteet
Luokka:Suomen ja Venäjän väliset suhteet
Luokka:Venäjän ja Yhdysvaltain suhteet
Luokka:Bill Clintonin presidenttikausi
Luokka:Martti Ahtisaari
Luokka:Boris Jeltsin
Luokka:Helsinki 1900-luvulla